CELEX: 31972L0426
Language: el
Date: 1972-12-19 00:00:00
Title: Οδηγία 72/426/ΕΟΚ του Συμβουλίου, της 19ης Δεκεμβρίου 1972, περί τροποποίησης της πρώτης οδηγίας της 23ης Ιουλίου 1962 περί του καθορισμού ορισμένων κοινών κανόνων για τις διεθνείς μεταφορές (οδικές μεταφορές εμπορευμάτων για λογαριασμό τρίτου)

Avis juridique important

|

31972L0426

Οδηγία 72/426/ΕΟΚ του Συμβουλίου, της 19ης Δεκεμβρίου 1972, περί τροποποίησης της πρώτης οδηγίας της 23ης Ιουλίου 1962 περί του καθορισμού ορισμένων κοινών κανόνων για τις διεθνείς μεταφορές (οδικές μεταφορές εμπορευμάτων για λογαριασμό τρίτου)  

Επίσημη Εφημερίδα αριθ. L 291 της 28/12/1972 σ. 0155 - 0155 Φινλανδική ειδική έκδοση: Κεφάλαιο 7 τόμος 1 σ. 0150  Δανική ειδική έκδοση: Σειρά I Κεφάλαιο 1972(31.12)L291 σ. 0022  Σουηδική ειδική έκδοση: Κεφάλαιο 7 τόμος 1 σ. 0150  Αγγλική ειδική έκδοση: Σειρά I Κεφάλαιο 1972(28-30.12) σ. 0070  Ελληνική ειδική έκδοση: Κεφάλαιο 07 τόμος 1 σ. 0214  Ισπανική ειδική έκδοση: Κεφάλαιο 07 τόμος 2 σ. 0005  Πορτογαλική ειδική έκδοση : Κεφάλαιο 07 τόμος 2 σ. 0005 

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί τροποποιήσεως της πρώτης οδηγίας της 23ης Ιουλίου 1962 "περί θεσπίσεως ορισμένων κοινών κανόνων για τις διεθνείς μεταφορές (οδικές μεταφορές εμπορευμάτων για λογαριασμό τρίτων)"ΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη περί της προσχωρήσεως νέων Κρατών μελών στην Ευρωπαϊκή Οικονομική Κοινότητα και την Ευρωπαϊκή Κοινότητα Ατομικής Ενεργείας, που υπεγράφη στις 22 Ιανουαρίου 1972, και ιδίως το άρθρο 153 της συνημμένης σ' αυτήν πράξεως,  την πρόταση της Επιτροπής,  Εκτιμώντας :  ότι η πρώτη οδηγία του Συμβουλίου της 23ης Ιουλίου 1962 περί θεσπίσεως ορισμένων κοινών κανόνων για τις διεθνείς μεταφορές (οδικές μεταφορές εμπορευμάτων για λογαριασμό τρίτων) (1) πρέπει να τροποποιηθεί, για να εξασφαλισθεί η ελευθεροποίηση των οδικών  μεταφορών που προβλέπονται από την οδηγία αυτή, όσον αφορά τις οδικές μεταφορές μεταξύ ορισμένων παρακτίων περιοχών της Κοινότητος που ενώνονται με θαλάσσια οδό- ότι δυνάμει του άρθρου 30 της πράξεως που αναφέρεται ανωτέρω, η προαναφερθείσα οδηγία, πρέπει να τροποποιηθεί σύμφωνα με τις κατευθύνσεις που καθορίζονται στο παράρτημα II της πράξεως αυτής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1  Τα παραρτήματα I και II της πρώτης οδηγίας του Συμβουλίου της 23ης Ιουλίου 1972, τροποποιούνται ως εξής:  1. Στο παράρτημα 1 παράγραφος 1 προστίθεται :  "Για τις μεταφορές μεταξύ Κρατών μελών, των οποίων οι επικράτειες ενώνονται μόνο με θαλάσσια οδό, δεν λαμβάνεται υπόψη η διαδρομή που διανύεται επί θαλασσίου μεταφορικού μέσου, το οποίο κατασκευάσθηκε και εξοπλίσθηκε ειδικά για τη μεταφορά εμπορικών  οχημάτων και το οποίο εκτελεί τακτική γραμμή." 2. Στο παράρτημα II παράγραφος 1 προστίθεται :  "Στην περίπτωση μη υπάρξεως κοινών χερσαίων συνόρων μεταξύ δύο Κρατών μελών, ή σε ευθεία γραμμή απόσταση των 25 χλμ. υπολογίζεται από το σημείο αποβιβάσεως του οχήματος από θαλάσσιο μεταφορικό μέσο το οποίο κατασκευάσθηκε και εξοπλίσθηκε ειδικά για τη  μεταφορά εμπορικών οχημάτων και το οποίο εκτελεί τακτική γραμμή".   Άρθρο 2  Η παρούσα οδηγία απευθύνεται στα Κράτη μέλη. Αρχίζει να ισχύει από την ημερομηνία προσχωρήσεως.  Έγινε στις Βρυξέλλες, στις 19 Δεκεμβρίου 1972 Για το Συμβούλιο Ο Πρόεδρος T. WESTERTERP  (1) ΕΕ αριθ. 70 της 6. 8. 1962, σ. 2005/62.